Şewatê Cûdîyî roja dişemeyî hetê leşkeranê tirkan ra ame vetene. Roniştoxanê herême vat ke qereqolê leşkerî yê Qursekêça ra 3 guleyî erzîyayî û dima Newa Qêrê de şewat vejîya.
Hewt cayanê Cûdîyî de cara şewat esto û pêro şaristanî ra şewat aseno. Newa Qêra ra berî Gundikê Remo, Gundikê Spîndarûkê, Gilindor, Ciganê, herêma Newa Qêra û deweka Bênavya ya Gundikê Melê de zî şewat esto.
Goreyê Ajansê Mezopotamya Mudirîya Daristanan a Şirnexî vat: ''Vizêrî ra pêro selahîyetdarî,  mudirî xîret kenê ke şorê herêma şewatî la leşkeran ekîpa 6 wesayîtan û ararozêk asteng kerdî û nêverda ke şewat hewna bikerê.'' Mudirîye vat bi bahaneya 'asayîşî' leşkeran nêverda.
Dewanê Ereban, Kîwex û Basiprînê yê Xezexî de zî  şewat vejîya la heman roje şewat ame hewnakerdene.
